da da da da de en en fi da da en da da da da da da sv sv id fi da da de en da de en da da nl da nb da da da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om ændringer i sygehusbyggerierne | Rigsrevisionen
Sådan laver vi større undersøgelser
Beretningen handler om ændringer i sygehusbyggerierne. Formålet med undersøgelsen er at vurdere, om regionerne som bygherrer og Sundheds- og Ældreministeriet som tilsynsmyndighed sikrer, at ændringer i sygehusbyggerierne er forenelige med tilskuddenes formål og tilsagnsvilkårene.
Rigsrevisionen besvarer følgende spørgsmål i beretningen:
Har regionerne på en tilfredsstillende måde forholdt sig til konsekvenserne af ændringer i sygehusbyggerierne
Har Sundheds- og Ældreministeriet ført et tilfredsstillende tilsyn med regionernes ændringer i sygehusbyggerierne?
Samlet set har regionerne og Sundheds- og Ældreministeriet – henholdsvis som bygherrer og tilsynsmyndighed – ikke på en tilfredsstillende måde sikret, at ændringer i sygehusbyggerierne er forenelige med tilskuddenes formål og tilsagnsvilkårene. Konsekvensen er, at ændringerne kan få uhensigtsmæssige følger. Bl.a. kan det på sigt vise sig nødvendigt alligevel at etablere de dele af sygehusbyggerierne, der er ændret.
Rigsrevisionen har selv taget initiativ til undersøgelsen i februar 2019.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 21. februar 2020 behandlede Statsrevisorerne
Beretning nr. 11/2019 om ændringer i sygehusbyggerierne
Statsrevisorerne afgav beretningen til Folketinget med følgende bemærkning:
"Regionerne bygger 16 nye sygehuse, som har en central rolle i etableringen af en ny sygehusstruktur. Staten giver ca. 25 mia. kr. (2009-priser) i tilskud til sygehusbyggerierne fra Kvalitetsfonden, mens regionerne medfinansierer ca. 40 %. Den samlede investeringsramme er på ca. 42 mia. kr. (2009-priser).
Regionerne har ansvaret for at sikre, at sygehusbyggerierne lever op til formål og tilsagnsvilkår. Regionerne skal inden for hvert enkelt projekts totalramme etablere et tidssvarende og fuldt funktionsdygtigt sygehus med de kapaciteter, der er forudsat i tilsagnet. Regionerne må gerne ændre i byggerierne. Når regionerne ændrer i byggerierne eller tilføjer emner i besparelseskatalogerne, er det væsentligt, at de forholder sig til, hvilke konsekvenser ændringerne kan få for de fremtidige sygehuse. Sundheds- og Ældreministeriet er via Kvalitetsfonden tilskudsgiver og har ansvaret for at føre tilsyn med regionernes sygehusbyggerier.
Undersøgelsen viser, at regionerne har gennemført mindst 300 ændringer i sygehusbyggerierne, siden de fik endeligt tilsagn om tilskud til byggerierne. Af disse har 168 ændringer været anført som emner i byggeriernes besparelseskataloger, inden de blev gennemført.
Statsrevisorerne finder det ikke tilfredsstillende, at regionerne i utilstrækkeligt omfang har forholdt sig til, hvilke konsekvenser ændringerne i sygehusbyggerierne kan få for de færdige sygehuse. Det indebærer risiko for, at ændringerne kan have negative følger for sygehusenes funktionalitet og kapacitet.
Statsrevisorerne finder, at Sundheds- og Ældreministeriet ikke har ført et tilfredsstillende tilsyn med ændringerne i sygehusbyggerierne.
Statsrevisorerne bemærker, at kvalitative konsekvensvurderinger af besparelser og ændringer er særligt vigtige, når man som i sygehusbyggerierne har en fastlåst økonomisk ramme, som skal overholdes. Statsrevisorerne anbefaler, at Sundheds- og Ældreministeriet gennemfører en samlet vurdering af rammevilkårenes hensigtsmæssighed, når sygehusbyggerierne er færdige.
At regionerne ikke i tilstrækkelig grad har forholdt sig til konsekvenserne af besparelsesemnerne i 14 ud af 23 gennemgåede besparelseskataloger.
At regionerne for 10 ud af 24 udvalgte gennemførte ændringer ikke i tilstrækkelig grad har forholdt sig til konsekvenserne af at gennemføre ændringerne, selv om de ændrer sygehusenes forsyningsfunktioner, antal senge og operationsstuer mv.
At Sundheds- og Ældreministeriets tilsyn med regionernes besparelseskataloger og regionernes gennemførte ændringer har været utilstrækkeligt. Ministeriet har således ikke systematisk vurderet, om regionernes besparelser og ændringer har været i overensstemmelse med formål, tilsagnsvilkår og den økonomiske ramme."
Sundheds- og ældreministerens redegørelse af 10. august 2020 (PDF)
Bilag: Udtalelse fra Region Hovedstaden (PDF)
Bilag: Udtalelse fra Region Midtjylland (PDF)
Bilag: Udtalelse fra Region Nordjylland (PDF)
Bilag: Udtalelse fra Region Sjælland (PDF)
Bilag: Udtalelse fra Region Syddanmark (PDF)
Rigsrevisionens notat af 26. august 2020
Rigsrevisionen følger i dette notat op på beretning nr. 11/2019 om ændringer i sygehusbyggerierne.
Notatet er baseret på en redegørelse fra sundheds- og ældreministeren og handler om de initiativer, som ministeren og de 5 regioner har iværksat eller vil iværksætte som følge af beretningen.
Rigsrevisionen vil fortsat følge udviklingen på følgende områder:
regionernes indsats for at forholde sig til konsekvenserne af emner på besparelseskataloger og af de gennemførte ændringer i sygehusbyggerierne
Sundheds- og Ældreministeriets indsats for at forbedre tilsynet med regionernes besparelseskataloger og gennemførte ændringer i sygehusbyggerierne.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere